6-MAVZU: QADIMGI DAVR О‘ZBEKISTON TANGALARI
AJRATILGAN SOAT-2

Asosiy savollar:

1. О‘zbekiston tovar-pul munosabatlarining shakllanishi va rivojlanishi.

2. Yunon-Baqtriya shohlari tangalari.

3. Mahalliy Sо‘g‘diyona tangalarining qaror topishi

4. Qadimgi Xorazm tangalarini zarb qilishning yо‘lga qо‘yilishi
GLOSSARIY
Tanga tipi – tasvir elementlarining barqoror kompozitsiyasi. 

Avers – tanganing old tomoni. 

Revers – tanganing orqa tomoni. 

Emitent – Tanga zarb etish huquqiga ega bо‘lgan shaxs. 

Tanga regaliyasi – tanga zarb qilish huquqiga ega bо‘lganlarning imtiyoz sifatida zarb qilishdan foyda kо‘rishi. 

Legenda – tangadagi yozuv. 

Nominal – tanga qiymati. 

Hisob pul birligi – hisoblashda ishlatiladi, ammo tangada о‘zining buyum shakliga ega emas. (saldo) tо‘plami. 

Tanga tо‘plami - ma’lum metall og‘irligiga ega bо‘lgan tangalar miqdori. 

Tangani sinash – (proba monetо‘) - qimmatbaho metall massasining tangani umumiy massasiga nisbati. 

Tanganing buzilishi – tanga tarkibida qimmatbaho metallni tanganing og‘irligini kamaytirgan holda qisqartirish. 

Ligatura – oltin va kumush quymalarga noqimmatbaho metallarning aralashtirilishi. 

Tanganing maydoni – tanganing yozuvlar va tasvirlar bilan band bо‘lmagan old va orqa tomonining yuzasi. 

Tanganing obrezi(cheti, qirg‘og‘i) – gorizontal chiziq. Tanganing quyi qismini tanganing asosiy maydonidan ajratib turadi.
ГЛОССАРИЙ
Тип монеты-представляет собой устойчивую композицию элементов изображения.

Аверс – лицевая сторона монеты.

Реверс – это обратная сторона монеты.

Эмитент – лицо, имеющее право чеканить монеты.

Чеканные регалии – это привилегия тех, кто имеет право чеканить монеты.

Легенда – это надпись на монете.

Номинальная стоимость – это стоимость монеты.

Счет — денежная единица, используемая в расчетах, но не имеющая собственной формы элемента в виде монеты. (баланс) установлен.

Набор монет — это количество монет заданного веса металла.

Проба монеты — (proba monetо‘) — отношение массы драгоценного металла к общей массе монеты.

Порча – это уменьшение содержания драгоценного металла в монете, уменьшающее вес монеты.

Лигатура – ​​это смешивание драгоценных металлов в золотые и серебряные слитки.

Площадь монеты – это поверхность лицевой и оборотной стороны монеты, не занятая надписями и изображениями.

Обрези (край, ребро)-монеты представляет собой горизонтальную линию. Отделяет нижнюю часть монеты от основной области монеты.
GLOSSARY
Coin type- is a stable composition of image elements.

Obverse - the front side of the coin.

Reverse is the back side of the coin.

Issuer - a person who has the right to mint coins.

Coinage regalia is the privilege of those who have the right to mint coins.

A legend is an inscription on a coin.

Face value is the value of the coin.

Account is a unit of money - used in calculations, but does not have its own form of item in a coin. (balance) set.

A coin set is an amount of coins of a given metal weight.

Proof of a coin - (proba monetо‘) - the ratio of the mass of the precious metal to the total mass of the coin.

Defacement is the reduction of the precious metal in the coin, reducing the weight of the coin.

Ligature is the mixing of precious metals into gold and silver bars.

The area of ​​the coin is the surface of the front and back of the coin that is not occupied by inscriptions and images.

Obrezi (edge, edge) of a coin is a horizontal line. Separates the lower part of the coin from the main area of ​​the coin.
1-savolning bayoni:

О‘zbekiston territoriyasida topilgan birinchi numizmatik yodgorlik Eron shohlari — Ahmoniylar davriga mansub. Bizning eramizdan oldingi VI—V asrlarda bu podsholik katta territoriyaga ega bо‘lgan edi. Unga Old Osiyo, shuningdek, О‘rta Osiyoning qadimiy oblastlari - Baqtriya (Tojikistonning janubi va О‘zbekiston, Shimoliy Afg‘oniston), Sug‘d  (Zarafshon va Qashqadaryo vodiysi), Xorazm territoriyalari kirgan.
Ahmoniylar saltanati satraplarga bо‘lingan bо‘lib, ularni noib — satrap (mustamlakalarda xо‘jayinlik qiluvchi zо‘ravon amaldor)lar boshqargan.

Bu davrga oid mahalliy tanga pullarni biz hozircha uchratmadik. U davrda savdo-sotiq ishlari ayriboshlash yо‘li bilan amalga oshirilgan bо‘lsa kerak. Lekin tarixchi Gerodotning yozib qoldirgan ma’lumotlariga kо‘ra, Sug‘d, Xorazm, Baqtriya Ahmoniylarga talant, ya’ni pul birligida о‘lpon tо‘laganlar, lekin bizning fikrimizcha, о‘lpon aslida pul miqdorida о‘lchangan- u, lekin u naqd pul tarzida emas, balki ana shu pul miqdoriga teng bо‘lgan natural tovarlar bilan tо‘lab kelingan bо‘lishi ham mumkin. О‘zbekiston hududida XIX asr oxiri XX asrning boshlarida kolleksionerlardan Ahmoniylarning qator dirik1 va sikl2larini sotib olinishi, Ahmoniylar davriga mansub tilla hamda kumush pullarni Sug‘d va Baqtriyaga kirib kelganidan dalolat beradi. Ammo ularni qay tarzda rol о‘ynagani hozircha noma’lum.
Eramizdan oldingi IV asrga kelib qisqa vaqt ichida juda katta territoriyani, shu jumladan, О‘rta Osiyoning kо‘pgina qismini qо‘lga kiritgan Aleksandr Makedonskiy tomonidan Ahmoniylar imperiyasi ag‘darildi.Aleksandr Makedonskiy Sharq xalqlari о‘rtasida shu nom bilan shuhrat topgan Ahmoniylar hukmronligidan keyin О‘rta Osiyo hududida mahalliy xalqning g‘oyat keskin va shiddatli qarshiligiga duch keldi. Ayniqsa, Sug‘d elida Spitamen boshchiligida kо‘tarilgan xalq qо‘zg‘oloni shu jihatdan xarakterlidir.
Aleksandr Makedonskiy vafotidan sо‘ng uning imperiyasi mayda bо‘laklarga bо‘linib ketdi. Imperiyannng Osiyo qismi Aleksandr Makedonskiyning sarkardalaridan Selevk asos solgan Selevkidlar davlati tarkibiga kirdi.
Eramizdan oldingi IIIasr о‘rtalarida Osiyoning Sharqiy oblastlari Selevk imperiyasidan ajralib chiqib, uning о‘rniga О‘rta Osiyoning Janubiy rayonlarini, Afg‘oniston va Hindistonning bir qismini о‘z ichiga olgan Yunon - Baqtriyapodsholigi tashkil topdi.
Hozircha О‘rta Osiyoning na Ahmoniylar davriga, na Aleksandr Makedonskiy davriga oid tangalari topilmagan. О‘rta Osiyo ulkan imperiya tarkibiga qо‘shib olingach, umumiy oldi- sotdi savdosida pul joriy etila boshlandi. Chunonchi, Baqtriyada Selevkidlar davrida hukmdorlar  tomonidan pullar chiqarila boshlandi. Eramizdan oldingi 293—280 yillar mobaynida Baqtriya davlatining sharqiy  oblastlari noibi Selevkning о‘g‘li Antiox birinchi marta pul chiqarishga asos soldi. Grek madaniyatining yirik vakillari bо‘lmish Selevkidlar tanga pullarini grek namunasi bо‘yicha zarb etdilar, xususan grek tilidagi yozuvlar va podshohning aksi tushirilgan tangalar chiqara boshladilar.Baqtriyada chiqarilgan pullarning nomi ham grekcha edi. Jumladan, tilla pullar stater, kumush tangalar tetradraxma, draxma, yarim draxma  deb atalgan. Hatto pullarning og‘irligi ham grek og‘irlik о‘lchov birligiga tо‘g‘ri kelgan, ya’ni tetradraxmalar — 16 gr, draxmalar — 4 gr. ga yaqin bо‘lgan. Kundalik savdoda foydalanish uchun mо‘ljallangan mis tangalar ham chiqarilgan.

Yunon- Baqtriya podsholigi pullari kо‘pchilik xollarda Selevk an’analarini davom ettirgan. Tanganing yuza tomonida podsho rasmi, orqa tomonida esa grek xudolaridan (Apollon, Artemida, Afina, Gerakl, Zevs, Poseydon va boshqalar) birining rasmi ifodalangan. Ammo mahalliy ta’sir ham pul zarb etish ishlaridasezilarli bо‘lgan. Jumladan, grek xudolarining ba’zi bir xususiyatlari Sharq xudolarining ba’zi jihatlariga о‘xshash holda aks ettirilgan.

Yunon – Baqtriya tangalari medal yasash san’atining gо‘zal namunalari hisoblanadi. Qichkinagina yumaloq doiraga tushirilgan podsholarning rasmi bizning .davrgacha yetib kelgan о‘sha hukmronlarning yakkayu-yagona asl, rasmlari hisoblanadi. Bu rasmlar tarixiy shaxslarning qо‘lyozma manbalarda ifoda etilmagan qiyofalari va his-hayajonlarini aks ettiradi.
О‘rta Osiyoda zarb etilgan Selevk tangalari juda oz miqdorda topilgan bо‘lsa, Yunon – Baqtriya tangalari esa aksincha ana shu umumiy miqdorning kо‘p qismini tashkil etadi. Yunon – Baqtriya kumush tangalari xazinasi (100 donaga yaqin) Qashqadaryo vodiysining Kitob shahri atrofidan topildi.
Yunon – Baqtriya shaharlarining tangalari mahalliy tanga pullari zarb qilishda qо‘yilgan birinchi qadamdir. Yunon-Baqtriya tangalarining asosiy о‘lchov birliklari tetradraxma, draxma(hovuch), obol(tо‘rt qirrali sterjen)  bо‘lgan. 

О‘rta Osiyo xalqlarining xotirasida mangu qolgan birinchi grek nomi Aleksandr edi. Keyinchalik Salavk va Antiox nomlari bilan tanishganlar, lekin tezda unitishgan. Sal keyinroq yangi grek nomlari Diodot, Yevtidem, Demetriy, Yevkratid ismlari bilan tanishganlar.

Yunon -Baqtriya davlati mavjud bо‘lgan vaqt mobaynida О‘rta Osiyoda yunon -baqtriya numizmatikasi rivojlangan.

О‘zbekiston xalqlari tarixi muzeyida Yunon -Baqtriya davlati podshosi Yevkratid draxmasi saqlanmoqda, bu draxmaning xususiyati shundan iboratki, Yevkratid tangalari tiplari bu tangada mujassamlashgan.

Bu podshoh 2 xil yozuvdagi (legendali) tangalar chiqardi.1 chisida shoh diademada bо‘lgan, 2 nchida shoh portreti shlemda tasvirlangan. Muzeydagi tanga esa biroz boshqacharoq, Yevkratid portreti  nuqtali obodok bilan о‘rab olingan. Bu tanga yuksak badiiy san’at darajasida ishlangan, bu hol Yevkratid nomining о‘chib ketishidan saqlab qoldi, uning qiyofasini ajdodlar uchun saqlab qoldi.

Surxondaryo viloyatidagi Kampirtepa qо‘rg‘onida о‘tkazilgan arxeologik qazilmalar natijasida Rtveladze E.V. va S.A. Savchuk tomonidan anchagina tangalar topilgan, jumladan Yunon – baqtr tangalari ham.Quyida shu tangalarga ta’rif berib о‘tamiz.

1.Diodot (250-230 er.old). - Aversda hukmdorning о‘ng tomonidan olingan tasviri. Sochlari diadema bilan о‘ralgan xukmdor qiyofasi profilda tasvirlangan, sal dо‘ng peshona, tо‘g‘ri burun, kichik lab, iyagi sal turtib chiqqan. Reversda ilonning surati. Misdan yasalgan, 4g og‘irlikda.

2.Yevtidem (er.old 235 – 200 y)-Aversda soqolli Gerakl tasviri, uning peshonasi tо‘g‘ri, qisqa bо‘rtib chiqqan burun, tо‘la yonoqlar, sochlari tо‘g‘ri chiziqlar bilan berilgan. Reversda yugurib ketayotgan ot tasvirlangan. Ot tasviri ustida legenda mavjud bо‘lgan. 8 g og‘irlikda. Yana  bir tanganing aversda hukmdorining о‘zi tasvirlangan, sochlari jingalak, burni bukrisimon, boshida nuqtali obodok tasvirlangan.

3.Dimetriy (er.old. 200 - 185)- Aversda filning boshiga о‘xshash bosh kiyim kiygan shoh  tasvirlangan. Nuqtali obodok.  Reversdi legenda. Mis, og‘ir 7,8 g, diametri - 2,7 sm.

4.Yevkratid (er.old. 171-155) - Aversda shohning jingalak sochlari diadema bilan о‘rab olingan, hukmdorlarning peshonasi kichik, burni tо‘g‘ri va juda qisqa bо‘yni. Reversda otliqlar (Dioskur) tasvirlangan.

5.Geliokl (er.old. 155-140 yy) - Aversda qо‘sh diadema bilan sochlari о‘rab olingan. Hukmdor kichkina turtib chiqqan peshonali, bukrisimon burun, kichkina lablar va iyakga ega bо‘lgan. Kо‘zlari kichkina, ustida uzun ingichka qoshlar tasvirlangan. Refersda xiton kiyib olgan Zevs, bir qо‘lida perun (hokimyat ramzi), yana bir qо‘lida nayza tasvirlangan.

Bu tangalar F.R.Ayupova fikricha yuech-ji davrida va hattoki ilk kushonlar davrida ham bо‘lgan bо‘lishi mumkin.

2-savolning bayoni:

            Miloddan avvalgi 280-yilda satrapliklarning markaziy hokimiyatga nisbatan muholifat harakatlari boshlanib ketdi. Milodidan avvalgi III asr о‘rtalarida Baqtriya Salavkiylar davlatidan ajralib chiqadi va shu davrdan boshlab Yunon-Baqtriya podsholigi davri boshlandi.Yunon-Baqtriya davlati tarkibiga Baqtriya, Hindistonning shimoli-g‘arbiy qismi ham kirgan. Baqtriyada kо‘plab tangalarni zarb etish Yunon-Baqtriya podsholigi davriga tо‘g‘ri keladi. Poytaxti Shimoliy Afg‘onistondagi Balx shahri о‘rnidagi Baqtra.Davlatning birinchi hukmdori Diodot I kumush tanga zarb etib, uning bu davlatning asoschisi ekanini tangalardan bilib olish mumkin. Tangalarda uning portreti tasvirlanib, “Shoh Antiox” deb yozdirgan. U umrining oxirigacha о‘z nomini yozdirmaydi. Tanganing reversida qо‘lida chaqmoq va burgut ushlagan Zevs tasvirlangan. Buning mazmuni shuki, Diodot va uning ajdodlariga Zevs homiylik qilgan. “Diodot” – nomining tarjimasi ham “Xudo bergan” degan ma’noni anglatadi. 

Diodot IIham huddi shunday tasvirli tangalarni zarb etdi. Diodotni taxtdan tushirgach, Yevtidem о‘z tangalarida Geraklni aks ettirdi. Demetriy tangalarida ham Gerakl tasvirlangan, ammo uning Geraklning boshida gulchambar bо‘lib, bu Mitraning tasviri bilan qо‘shilgan edi. Ellinizm davrida yunon madaniyati bilan mahalliy ya’ni, gibrid xudolar tasvirlangan. Antiox davrida Farg‘ona vodiysi zabt etildi. Uning tangalarida Poseydon (dengiz xudosi) tasvirlangan. SH.Pidayev “Qadimgi Termiz” nomli kitobida Yunon-Baqtra podsholari tangalari haqida quyidagi ma’lumotlarni keltiradi: Yunon-Baqtriya shohlarining tangalardagi rasmlari juda zо‘r mahorat bilan aks ettirilgan. Medalerlar shohlarning faqatgina tashqi qiyofasini real tasvir qilibgina qolmay, ularning fe’l-atvorlarini ham ochib berishga muyassar bо‘lganlar. Haqiqatan ham bu tangalar medalerlik san’atining eng yorqin namunalaridir. Shoh Yevtidemning tangasida bu holat kuchli namoyon bо‘lgan. Tanganing old tomonida yunonlarning afsonaviy pahlavoni Geraklning boshi tasvirlangan. U о‘rta yoshda, mо‘ylov, sochlari jingalak. Rasmda pahlavonning bо‘yni baquvvat qilib ifoda etilgan. Tanganing reversida chopib ketayotgan ot tasviri tushirilgan va yunon harflari bilan “Shoh Yevtidem hukmdor” degan sо‘zlar bitilgan.

Yunon-Baqtriya podsholigi tangalari nomlari yunoncha bо‘lgan: ya’ni tanga  stater, kumush tangalar – tetradrahma, drahma, obol deb atalgan. Topilmalarga qaraganda bu yerda turli qiymatdagi kumush tangalar kо‘p zarb etilgan. Tangalarning og‘irligi yunon tangalarining og‘irligiga teng bо‘lgan. Aniqrog‘i, oltin tanga 8,6 gramm, tetradrahma 16 grammga, 1 stater – 5 tetradrahma yoki 20 drahmaga teng bо‘lgan.  

Yunon-Baqtriya podsholigining tangalari asosan kumush va misdan, ba’zan tilladan zarb etilardi. Ular orasida Yevkraditning 20 staterli (160 g) tangasi antik dunyo davrining eng yirigidir. Yunon-Baqtriya kumush tangalari asosan bir andozada bо‘lib, о‘ng tomonida hukmdor, reversida ma’budalar (Zevs, Gerakl, Poseydon, Apollon) tasvirlangan. Ularda podsho martabasi, ismi hamda laqabini qaratqich kelishigida masalan: “podsho Antimox xudoning” - deb beruvchi yunon yozuvlari yarim doira yoki ustuncha shaklida joylashtirilgan. Bundan tashqari tanganing reversida ma’budaning tasviri yonida bir necha yunon harflaridan iborat monogramma ham bor. (Monogramma-yunon tilida mono-bir: gramma-harf, yozuv.) Bu yerda, tangada monogramma – tangani zarb qilgan usta hamda hukmdor ismining jimjimador bosh harfi. Monogrammaning nima uchun kerakligi haligacha noma’lum, ba’zi tadqiqotchilar bu zarbxona nomlarining qisqartirilib tuzilgani desa, ba’zilar tangalarni chiqarish uchun ma’sul bо‘lgan amaldorlarning ismi, xatto tanga zarb etilgan sana deb ham taxmin qilinadi. Yunon-Baqtriya tangalarida andozaga tushib qolgan tasvirlardan chekinish hollari ham uchrab turadi. Masalan, podsho Yevkradit davrida zarb etilgan tangalar ichida aversida podshoh hamda “Ulug‘ shoh Yevkradit” degan yozuv, reversida peshonasiga tillaqosh taqqan ayolning yon tomonidan olingan surati aks ettirilgan. Suratning tagida - Geliokl va Laodika deb yozilgan tangalar uchraydi.

Aleksandr, Antiox, Diodot va Yevtidemlar sharafiga bag‘ishlangan tangalar ham diqqatga sazovor. Bunday metall tangalardan biri Yevtidem sharafiga Antimax tomonidan Panjikentda, Diodot va Yevkratid sharafiga Agafokl tomonidan zarb etilgan 3 ta tanga Buxorodan topilgan dafina ichidan chiqqan. Hindistonning bir qismi Yunon-Baqtriya saltanatining tarkibiga qо‘shilgandan keyin, zarb etilgan tangalarda Xaroshtx yozuvi, shuningdek fil, zebra, buqa, qora qoplon tasvirlangan. Bu jihatdan Yunon-Baqtriya mis tangalarida turli hayvonlar surati tasvirlangan. Tangalar tо‘rtburchak shaklini olgan. Tangalarda aks etgan Yunon-Baqtriya podsholarining tasvirlari podshoning о‘z chinakam suratidir.

О‘z otasini qatl qilgan Geliokl Yunon-Baqtriya qudratini saqlab qola olmadi. Uning katta hududini Parfiya bosib oldi, shimoldan esa yuechji qabilalari bu hududga yopirilib kela boshlaydi. Miloddan avvalgi 141 va 128 yillar о‘rtasida Yunon-Baqtriya davlatining taqdiri uzil-kesil hal bо‘ladi. Bu haqda E.V.Rtveladzening “Sо‘g‘d va Baqtriya podsholiklarida Yevtidem hamda Geliokl tetradrahmalari va Yevkraditning obollariga о‘xshatib zarb etilgan tangalar keng rasm bо‘lgan edi” degan fikrini keltirish mumkin. 

Sо‘g‘diyona, Choch, Xorazm tangalari о‘z sifati, tayyorlanishi texnologiyasiga kо‘ra Baqtriyanikiga tenglasha olmagan. Baqtriyada о‘sha davrda kandakorlik san’ati yuksak taraqqiy etgan edi. Yunon-Baqtriya podsholigi nodir san’atining namunalari bо‘lgan tangalar yordamida podsholikning siyosiy, iqtisodiy, madaniy va diniy hayoti haqida kо‘pgina ma’lumotlarni olish mumkin.
Yunon-Baqtriya tangalari topilmalari ichida 1 ta Diodotning, 8 ta Yevtidemning, 2 ta Demetriyning tangalari mavjud.

Yunon-Baqtriya davlatida iqtisodiy xо‘jalik, hunarmandchilik, madaniyat va shahar hayoti va savdo bitimlari uchun kumush tatradrahmalar va drahma qatorida, kichik chakana savdo aloqalari bilan bog‘liq bо‘lgan mis tangalar ham zarb etilgan. 

Baqtriyа. Noma’lum hokim (mil. av. II-I asrlar oxiri). Aversida - yuz bichimi dag‘al shohning tasviri, (Yunon-Baqtriya shohi Geliokl tasviriga taqlid). Sochlari qо‘shaloq yalov-tasma bilan tang‘ilgan, yelkacida burmali kamzul. Reversida - о‘ng qо‘lida bir tasma chaqmoq, chap qо‘lida uch tig‘li nayza ushlab tik turgan Zevs tasvirlangan. Yunon yozuvida “adolatli shoh Geliokl” deyilgan. Mis. D-32: V-15,gr.

Sanob (geray).Miloddan. avvalgi I asrning oxiri-milodimizning I asrining boshlari. Aversida - shohning yon tomonidan kо‘kragigacha tushirilgan tasviri. Peshonasiga yalov tasma tang‘ilgan. Reversida - tanga sathi markazida otda о‘tirgan hokim tasvirlangan. Kamarining о‘ng tomonida sadoq osilgan, boshi uzra ma’buda Nika tasviri. “Hokim Geray Sanob Kushon” degan yunoncha yozuv. Kumush. D-29: V-13,5.

Soter Megas. (mil. I asri) Aversida-ma’budning kо‘kragigacha olingan tasvir. Oldinga uzatilgan qо‘lida aso (hukmdorlik ramzi), boshi ustida – yog‘du doirasi (nimb) boshi ortida tamg‘a. Reversida - qо‘lida jang tabari (bolta) tutib, otini о‘ng tomonga choptirib ketayotgan shoh tasviri. Orqasida bosh kiyimining uzun tasmalari xilpirab turibdi. Ot chiziqdan о‘tmoqda. Tanga sirtining о‘ng tomonidagi doira ichida uch qirrali tamg‘a: “Buyuk haloskor shahanshoh” degan yunoncha yozuv. Mis. D-24: V-8,5 gr.

PODSHO MENANDR KUMUSH TANGASI

Demetriy II Soter tetradrahmasi 

Yevtidem (mil. av. 235-200 yy). Aversida soqol mо‘ylovli Geraklning bosh tasviri. Reversida chopayotgan ot, yunon tilida: “Shoh Yevtidem” degan yozuv. Mis. D-19: V-8,5.  

Demetriy (mil. av. 200-185 yy). Aversida boshi uzra xartumini kо‘tarib turgan, uzun qayrilma tishli fil shaklidagi dubulg‘a kiygan shohning kо‘kragigacha tushirilgan tasviri. Reversida о‘ng qо‘lida toj, chap qо‘lida gurzi bilan sher terisini ushlab turgan yalang‘och Zevs tasviri. Yunon tilida “shoh Demetriy” deb yozilgan.

Antimox (mil.av. 190-180 yy.). Aversida yassi bosh kiyimi ustidan toj kiygan shohning kо‘kragigacha tushirilgan tasviri. Reversida о‘ng qо‘lida uch tig‘li nayza, ikkinchi qо‘lida palma butog‘i ushlab tik turgan ma’bud Poseydon tasviri. Kumush (drahma). D-22: V-2,2.

Yevkradit (mil. av. 171-155 yy). Aversida Makedoncha dubulg‘a kiygan, shohning kо‘kragigacha plashga burkangan tasviri tushirilgan. Reversida otda ketayotgan nayzador egizak aka-uka Dioskurlar tasviri. “Haloskor shoh Yevkraditniki” degan yunoncha yozuv. Kumush (drahma) D-22 V-4,6.



Podsho Yevkradit tangasi  (mil. av. 171-145)

3-savolning bayoni:

Sо‘g‘d tangalari G‘.Boboyorov tomonidan Choch tangalari seriyalari tizimga solinib ilmiy tadqiq etilgan. 
Choch tangalari guruhi tanga doirasidagi tasvirlar bо‘yicha orginaldir. Masalan, turkumning kо‘pgina tangalari о‘ng yuzasiga fantastik vahshiy hayvonning hujumkor dahshat soluvchi qiyofasi tushirilgan. Hayvon tasviri tanga tiplari bо‘yicha har xil. Ba’zan hayvonning boshi о‘ng tomonga, goho chap tomonga qaratilgan ba’zi tangalarda hayvon oldingi о‘ng oyog‘iga chо‘kibroq, chap oyog‘ini mushuksimonlarga xos kо‘targan holda tasvirlanadi. Dum esa keskin baland kо‘tarilgan va tananing tepasiga ~ tarzida joylashib, tasvirdan yuqoridagi bо‘shliqni tо‘ldirib turadi.

Sо‘g‘diyona О‘zbekistonning markaziy qismida joylashgan bо‘lib, uning hududida ilk о‘rta asrlarda 3 ta mustaqil yirik viloyat hokimliklari bо‘lgan. Panjikentdan to Karmanagacha bо‘lgan tumanlar markaziy Sо‘g‘dni tashkil etib, uning bosh shahri Samarqand hisoblangan. Zarafshon vohasining Karmanadan g‘arbda joylashgan tumanlari g‘arbiy Sо‘g‘dni tashkil etgan. Uning markazi Buxoro bо‘lgan. Qashqadaryo havzasida tarkib topgan tumanlar janubiy Sо‘g‘d yerlarini tashkil etgan. 
E.Rtveladzening “Drevniye moneti Sredney Azii” nomli kitobida sо‘g‘d tangalari bir necha turkumga tasniflangan.

1. Antiox I Salavkiylar tangalariga taqlidan zarb etilgan, reversi  otning boshi tasviri tushirilgan kumush hamda mis tangalar (miloddan avvalgi II-I asrlar hamda milodimizning I asri)

2. Aleksandr Makedonskiy drahmasiga borib taqaluvchi, Gerakl va Zevs tasviri tushirilgan, ammo sо‘g‘d yozuvi bor kumush tangalar.

3. Chopib ketayotgan ot va tik turgan tangri tasviri tushirilgan kumush tangalar.

4. Tirandoz tasviri hamda sо‘g‘d yozuvlari tushirilgan tangalar.

5. Yunon tilidagi sо‘g‘d yozuvli Yevtidem tetradrahmalariga taqlidan zarb etilgan tangalar.

Hozirgi paytgacha mis Sо‘g‘d tangalari dafinalari kamdan-kam uchraydi, sо‘g‘d tanga sistemasi monometallic, ya’ni bir turdagi ma’dan – kumushning ishlatilishiga asoslangan bо‘lishi mumkin. Sо‘g‘d tangalarining aversida  hukmdorning yon tomonidan berilgan surati va reversida tirandoz, nayza ushlab turgan ma’bud, chopib ketayotgan ot yoki shohli ot boshining surati berilgan. 

Dastlabki tangalarning reversida о‘ng qо‘lida nayza tutgan, kiftlari uzra olov yolqinlanuvchi, nigohi tо‘g‘riga qaragan tangri tasvirlangan. Keyinchalik chopib borayotgan ot surati paydo bо‘ladi. 

Samarqand ixshidlari tomonidan VII asr ikkinchi yarmidan to VIII asr о‘rtalarigacha zarb qildirgan Xitoy tangalariga taqlid qilib sо‘g‘d yozuvida Tarxun (700-710), Gurak (710-738), Turg‘ar (738-750) kabi hukmdorlar ismi о‘rin olgan bо‘lib, ular haqidagi ma’lumotlar asosan xitoy, arab manbalarida, qisman esa sо‘g‘diy hujjatlarda uchraydi. 

Bu tip tangalardagi hukmdor tasvirlari turkiy qiyofada bо‘lib, ular orasida umumiy о‘xshashlik mavjud. Bundan tashqari, ularning barchasida twrnyn sо‘zining uchrashi diqqatni tortadi.Agar bu sо‘z о‘sha paytda turkiylar hukm suradigan о‘lka sifatidagi Turon nomi bо‘lib chiqsa, mamlakatimiz tarixi bilan bog‘liq bir qator masalalarning yechimiga olib keladi.
Sо‘g‘d tangalaridagi yozuvlar. O.I.Smirnova tuzgan “Katalog”ida 1493-1577 raqamlari ostida birlashtirilgan tangalar tarixiy filologik, san’atshunoslik tadqiqotlari uchun qimmatli manba bо‘lib xizmat qiladi.

Janubiy Sо‘g‘d tangalari

G‘arbiy Sо‘g‘d tangalari

Sharqiy Sо‘g‘d tangalari

Buxorxudod tangalari

http://www.sogdcoins.narod.ru/khwarezm/history.html (internet sayti)

4-savolning bayoni:

Miloddan avvalgi II asrda Yevkradit tetradrahmalariga taqlidan yirik kumush tangalar zarb etilgan bо‘lib, reversida о‘ziga xos belgi (tamg‘a) bilan ajralib turadi. Keyinchalik aversida Yevkradit tasviri mahalliy hukmdor surati bilan о‘zgartirilgan va yunon yozuvlari bilan bir qatorda podshoning ismi va unvoni haqida ma’lumot beruvchi Xorazm tilidagi yozuvlar, tanganing reversida esa suvoriylar tasvirlangan. 
Ilk о‘rta asrlarda Xorazm mamlakatimizning boshqa hududlariga nisbatan farqliroq о‘z boshqaruv tarziga ega hukmdorlik edi. Ayniqsa, Sо‘g‘d va Toxaristandan farqli о‘laroq, bu yerda nisbatan markazlashgan sulola hukm surgan. 

Xorazm tangalarining aversida chetga qarab turgan, peshonasida yarim oy, о‘ziga yarashiqli toj kiygan, soqolsiz shohning tasviri berilgan. Shohning bо‘ynida ikki qator marjon, boshi uzra tillaqosh tasmalari bor. Tangada shoh nomi zikr etilgan sо‘g‘d yozuvi bо‘lib, uning tarjimasi: “Siyovushdek dongdor”: – demakdir. Tanganing reversida Xorazm suvoriylari hamda “Siyovush podsho hazratlari” degan yozuv bor. Shuningdek ulapga hukmdor qalpog‘i ustida о‘z davri mifologiyasi bilan bog‘liq turli e’tiqod timsollari, tuya, burgut kabi hayvonlarning tasviri aks etgan.

Vohaning islomgacha bо‘lgan numizmatikasi B.I.Vaynberg tomonidan о‘rganilgan bо‘lib, qadimgi Xorazm yozuvlari aks etgan tangalarni tadqiq etish mobaynida tadqiqotchi yozma manbalarda, ayniqsa Abu Rayhon Beruniy asrlarida qayd etilgan 22 nafar Xorazm hukmdoridan bir qanchasining ismini topishga muvaffaq bо‘gan.

Qadimgi Xorazm tarixini о‘rgangan arxeolog S.P.Tolstov “juda kо‘p tangalarning topilishi savdo ishining benihoyat rivoj topganidan xabar beradi”, degan edi.

Xorazmshohlar tomonidan zarb qilingan sо‘nggi tangalarda arab yozuvlari paydo bо‘lib, bu о‘z о‘rnida Xorazmda arab xalifalarining ta’siri kuchayganligidan dalolat beradi.

Tayanch tushunchalar:
Elektra - Kichik Osiyoning Lidiya davlatida oltin va kumush aralashmasidan zarb qilingan tangalar.

talant - 34 gr. oltinga teng

darik - Doro I ning 8,4 oltin tangasi

zevs - yunon afsonalariga kо‘ra, osmon, momaqaldiroq, chaqmoq, yomg‘ir va bosh xudo 
filippik - Filip II oltin tangasi 
Darik - О‘zbekiston hududida Eron Ahmoniylari shohi Doro IGistals tomonidan zarb qilingan tangalar

Stater - yunoncha  “tarozi dastagi”degan ma’noni bildiradi  

Ellinlashtrish – Sharqda yunon madaniyati tarqalishi va aralash madaniyat – yunon va mahalliy madaniyatni tashkil topishi jarayoni.

“Diodot” – nomining “Xudo bergan” degan ma’noni anglatadi.
Nazorat uchun savollar

1. Ma’lumot va ma’lumotlar modeli tushunchalariga tarif bering.

2. Ma’lumotlar tuzilishiga koʻra qandau turlarga boʻlinadi?

3. Matnli manbalar haqida ayting

4. Statistik manbalarga tarif bering.

5. Kartografik manbalar ahamiyati haqida nimalarni bilasiz.

6. Tasviriy manbalarga nimalar kiradi?

7. Elektron hujjat tushunchasiga tarif bering.

8. Kompyuter manbashunosligining vujudga kelishi bosqichlarini ayting.
Asosiy xulosalar:

1. Videoma'ruza. Ma'ruza videokamera yordamida yozib olinadi. Ushbu ma'ruza turining yutuqli tomoni uni qilay vaqtda takror eshtish mumkinlgi va qiyin joylariga toʻxtab ketish imkoniyatining mavjudligidir.

Multimedia ma'ruza. Mustaqil ta'lim uchun oʻrgatuvchi interaktiv dasturlar yaratilishi mumkin. Bunday oʻquv qoʻllanmalaridan foydalanishda har bir oʻquvchi oʻzi uchun qulay boʻlgan oʻrganish traektoriyasini, optimal oʻrganish tempini va usulini tanlashi mumkin. oʻzlashtirish koʻrsatkichi koʻp jihatdan nazorat qiluvchi vositalar hisobiga ham koʻtarilishi mumkin.

An'anaviy nashrlar: elektron ma'ruza matnlari, tayanch konspektlar, nazariy materialni oʻrganish boʻyicha uslubiy qoʻllanmalar va hokazo.

Amaliy mashg’ulot – nazariy bilimlarni manbalarni muhokama qilish va amaliy masalalarni echish orqali mustahkamlashga qaratilgan oʻquv jarayonining tashkil etilish shaklidir. Amaliy mashg’lotlarda foydalaniluvchi elektron oʻquv nashrlari oʻrganuvchiga mavzu boʻyicha, mashg’ulotni oʻtkazish tartibi va maqsdi toʻg’risida ma'lumot berishi, bilimlarni nazorat qilishi, kerakli nazariy material va amaliy koʻrsatmalarni taqdim etishi, oʻrganuvchilar bilimini baholashi kerak. Tarixchilar uchun amaliy mashg’ulotlarning asosiy shakli seminar mashg’ulotlari boʻlib hisoblanadi. Ushbu ta'lim shakli oʻquv va ilmiy materialga nisbatan tadqiqot nuqtai nazarini shakllantiradi.

Nazorat uchun savollar:

1. Markaziy Osiyo hududlarida dastlabki tangalar qachon tarqaldi?

2. Markaziy Osiyo hududlarida Ahamoniylar tangalarining tarqalishi qaysi hukmdor nomi bilan bog‘liq?

3. Doro I  tomonidan zarb qilingan oltin tangalar haqida gapirib bering

4. Aleksandr Makedonskiyning tangalarida qanday tasvirlar bо‘lgan?

5. Tangalardagi “Vasilevs Aleksandr”jumlasini izohlang?

6. Salavka II Nikatorning tangalari qanday tasvirlangan?

7. Qaysi Salavkiy hukmdor dastlab о‘z nomi bilan tanga zarb ettirgan? 

8. Salavkaning о‘g‘li Antiox tetradrahmalarida qanday tasvir tushirilgan?   

9. Diodot I tangasida keltirilgan “Shoh Antiox” jumlasini izohlang?

10. Demetriy zarb qildirgan tangalarning tasviri qanday?

ASOSIY ADABIYOTLAR:

INTERNET SAYTLARI
1. http://www.ziyonet.uz

2. http://www.edu.uz

3. http://www.google.uz

4. http://www.turklib.uz

5. http://www.mirknig.ru

6. http://www.history.ru

7. http://www.archeologia.ru

8. http://www.archeo.ru

9. http://arc.novgorod.ru
10. http://www.elib.dgu.ru
Oʻz-oʻzini nazorat etish testlari: Test nazorati:
1.Shlik tangalari qanday nom bilan ataladi? 

A.“Taler” 

V.“dollar” 

S.“Skudo” 

D.“ Eskudo” 

2.XIII asrda Venetsiya va Florensiyada zarb etilgan oltin tangalar qanday nom bilan atalgan? 

A.Dukat 

V.Taler 

S.Iena 

D.Bu davrda tanga zarb qilinmagan 

3.Taler Xitoyda qanday ataladi? 

A.Yuan 

V.Iena 

S.Von 

D.Fin 

4.Maravedi bu……… 

A.Ispaniyada zarb etilgan mis tanga 

V.Fransiyada zarb etilgan oltin tanga 

S.Chexiyada zarb etilgan kumush tanga 

D.Tо‘g‘ri javob yо‘q 

5. 1640-yilda Fransiyada qanday tanga pullar muomalaga chiqarilgan? 

A.Oltin tanga – luidor 

V.Kumush tanga– pistol 

S.Mis tanga – pezeta 

D.Hech qanday tanga pullar muomalaga chiqarilmagan 

6.X asrda rus yerlarida eng kо‘p taraqalgan pul birligi bu………. 

A.“Dirham” 

V.“Pula” 

S.“Nogata” 

D.“Kuna” 

7. Qо‘lida nayza kо‘targan otliq tasvirlangan rus tangasi qanday atalgan? 

A.Kopeyka 

V.Denga 

S.Moskovka 

D.Grivna 

8.2 ta Moskva dengasi nechta Novgorod dengasiga teng bо‘lgan? 

A.1 ta 

V.120 ta 

S.150 ta 

D.50 ta 

9. Kon prikazi qachon Bergkollegiyaga aylantirilgan? 

A.1719-yilda 

V.1700-yilda 

S.1720-yilda 

D.1721-yilda 

10.Tangalardagi tasvirlar majmui numizmatikada nima deb ataladi? 

A. Ikonagrafiya 

V. Dipinti 

S. Topografiya 

D. Legenda 

11.Tetradraxma, obol, draxma bu…………… 

A.Yunon – Baqtriya tangalarining asosiy о‘lchov birliklari 

V.Kushonlar saltanati tangalarining asosiy о‘lchov birliklari 

S.Qadimgi Xorazm davlatining mahalliy tanga pullari 

12. Vima Kadfiz dinorining og‘irligini kо‘rsating 

A.4 g oltin 

V.6 g oltin 

S.8 g oltin 

D.10 g oltin 

13.Qaysi Kushon podshohi davrida baqtr tilida sо‘zlar yozilgan tangalar zarb kilingan? 

A.Kanishka 

V.Geray 

S.Vima Kadfiz 

D.Vasudeva 

14.Kushon xokimlari tangalardagi Zevs rasmi о‘rniga vaqt о‘tishi qanday tasvirni joylashtirib zarb qilganlar 

A.Ot tasvirini 

V.qо‘y tasvirini 

S.Echki tasvirini 

D.Tuya tasvirini 

15.M.E.Masson Vizantiya tangalarining О‘rta Osiyoga kirib kelishining nechta yо‘lini kо‘rsatgan? 

A.3 ta 

V.2 ta 

S.4 ta 

D.5 ta 

16.Yustinian 1 solidi О‘zbekistonning qaysi hududidan topilgan? 

A.Toshkent viloyatida 

V. Sirdaryo viloyatida 

S.Samarqand viloyatida 

D.Jizzax viloyatida 

17.1960-yilda qaysi numizmat 10 ta Vizantiya tangasiga baho bergan? 

A.V.V. Kropotkin 

V.Rtveladze E.V 

S.M.E.Masson 

D.Tо‘xtiev I. 

18.О‘rta Osiyoga kirib kelgan Vizantiya tangalaridan faqat qaysi maqsaddan foydalanishgan? 

A.Xazina yoki pul muomalasi sifatida 

V.Xazina sifatida 

S.Bezak sifatida 

D.Tо‘g‘ri javob yо‘q 

19.Indikatsiya nima? 

A.О‘xshatma tangalar 

V.Tangadagi tasvirlar 

S.Tangadagi yozuv 

D.tanga maydoni

20.XIII asrda Venetsiya va Florensiyada zarb etilgan oltin tangalar qanday nom bilan atalgan? 

A.Dukat 

V.Taler 

S.Iena 

D.Bu davrda tanga zarb qilinmagan

